b'\n_START_ARTICLE_\nMirna Macur\n_START_SECTION_\n\xc5\xbdivljenjepis\n_START_PARAGRAPH_\nV Velenju je kon\xc4\x8dala naravoslovno-matemati\xc4\x8dno srednjo \xc5\xa1olo (program gimnazija)._NEWLINE_Leta 1993 je diplomirala na Fakulteti za dru\xc5\xbebene vede v Ljubljani, smer dru\xc5\xbeboslovna informatika z nalogo Razkritje identitete in vzorec popisnih podatkov. Leta 1996 je magistrira na isti fakulteti z nalogo Evalvacija kulturne politike na podro\xc4\x8dju gledali\xc5\xa1ke dejavnosti in leta 2000 \xc5\xa1e doktorirala pri mentorju Veljku Rusu z disertacijo Vpliv privatizacije na kakovost zdravstvenih storitev - evalvacija z vidika uporabnika. V \xc4\x8dasu doktorskega \xc5\xa1tudija je delovala tudi kot predsednica Dru\xc5\xa1tva mladih raziskovalcev Slovenije._NEWLINE_Disertacija je primer evalvacije privatizacije zdravstva \xe2\x80\x93 njeno uspe\xc5\xa1nost merimo s kakovostjo zdravstvenih storitev. Sodobni koncepti kakovosti postavljajo uporabnika v sredi\xc5\xa1\xc4\x8de (uporabniki opredeljujejo kaj je kakovost in jo tudi evalvirajo), tudi sodobne te\xc5\xbenje v evalvacijskih raziskavah dajejo uporabnikom vedno ve\xc4\x8dji pomen, \xc5\xbeal pa je njihov pomen v zdravstvu \xc5\xa1e vedno podrejen izvajalskemu. V delu je prikazana raziskava o kakovosti zdravstvenih storitev pri zasebnikih._NEWLINE_Med leti 2007 in 2013 je bila prodekanja za \xc5\xa1tudentske in \xc5\xa1tudijske zadeve na Fakulteti za uporabne dru\xc5\xbebene \xc5\xa1tudije (FUD\xc5\xa0).'